Eteläkarjalaiset kutsutaan arvioimaan elämänlaatuaan osana hyvinvointisuunnitelman valmistelua

Etelä-Karjalan hyvinvointialue toteuttaa yhteistyötahojen kanssa sähköisen elämänlaatu- kyselyn eteläkarjalaisille. Edellisen kerran kysely toteutettiin vuonna 2020.

Etelä-Karjalan hyvinvointialue valmistelee seuraavaa laajaa hyvinvointisuunnitelmaa vuosille 2026–2029 yhteistyössä kuntien ja muiden toimijoiden kanssa. Lakisääteisessä suunnitelmassa määritellään alueen yhteiset tavoitteet hyvinvoinnin ja terveyden edistämiseksi sekä siihen liittyvät toimenpiteet.

Osallistu ja vaikuta oman alueesi hyvinvointiin

Kyselyn tavoitteena on saada kuntalaiset mukaan laajan hyvinvointisuunnitelman taustatiedon tuottamiseen arvioimalla omaa elämänlaatuaan sekä terveyttään.

Kyselyssä käytetään Maailman terveysjärjestön (WHO) lyhyttä elämänlaatumittaria. Kyselyyn vastataan nimettömänä ja siihen vastaaminen vie vain muutaman minuutin.

- On tärkeää, että saamme tietoa juuri eteläkarjalaisten kokemuksista elämänlaadusta ja terveydestään. Kaiken tekemisen keskellä meidän tulee hyvinvointialueena keskittyä juuri niihin asioihin, jotka meillä paikallisesti eniten lisäarvoa asukkaillemme tuovat. Kyselystä saamamme tulokset auttavat meitä kohdentamaan toimiamme oikein, tähdentää hyvinvointialuejohtaja Sally Leskinen.

Kysely avoinna lokakuun loppuun asti

Kyselyssä tarkastellaan elämänlaatua neljästä näkökulmasta: fyysisestä ja psyykkisestä, sosiaalisesta sekä ympäristöön liittyvästä elämänlaadusta. Kokonaisvaltainen lähestymistapa auttaa kartoittamaan asukkaiden elämänlaadun eri osa-alueet.

Kyselyyn pääsee alla olevasta linkistä sekä myöhemmin kuntien kotisivuilta. Kysely on avoinna 1.-30.10.2024.

Linkki kyselyyn https://link.webropolsurveys.com/S/5A4EF1EACCFE9475

Lisätietoja

Salla Kivistö, hyvinvointisuunnittelija, p. 0406550824, salla.kivisto@ekhva.fi